
Rugăm pe toți câţi au binevoit să primească această 
foaie să grăbească cu trimiterea plăţii de abonament, 
Administraţia foii „ȚARA NOASTRĂ“. 





Cetitorilor. 


Pe toți, cărora le ajunge în mani această foaie îi 
rugăm să o cetească și dacă o socot de potrivită 
trebuințelor țărănimii să o răspândească între oa- 
menii noștri dela sate. 

Foaia apare săptămânal și o vor primi cetitorii 
Dumineca. 


Abonamentul e pe an . . . 4 cor. 
„Pe jumătate de an . . . . 2 y 
Pe trei luni . . . . . . . i» 


Banii să se trimită la Administrația revistei 
„Vara noastră“, Sibiiu — Nagyszeben. Asociațiune. 





Toți cărturarii noștri, mai ales cei în atingere apropiată 
cu țărănimea — preoții și învățătorii — sânt rugați a trimite 
acestei reviste articole și ştiri cari sânt în legătură cu trebile fă- 
rănimii. Îndeosebi primim buguros articole cu poveţe economice, 
precum — și snoave, poezii poporale etc. Scriitorii artico- 
lelor sunt rugaţi a se folosi de un grai înțeles de 
popor, ca să nu fim siliți a supune schimbării în redacție ar- 
ticolele. 

Pentru articolele bune dam și o cuvenită ras- 
plată bănească, 

SERBATORI CULTURALE, 


Avem! noi Românii multe, poate chiar prea multe 
serbători. Numărul lor se' ridică la 30 şi cu duminecile 
la 80, afară de multe alte zile prăznuite cu nelucrare, 
cari tot în șirul sărbătorilor trebuesc socotite. 

Dar pe cât de mare este numărul acestor serbători 
pe. atât de mult ne lipsesc serbăzorile culturale. 

Ce sunt și ce ar trebui să fie aceste sărbători? 

Ele ar trebui să fie zile închinate înaintării po- 
` porului. 

Inchipuiți-vă, iubiți cetitori, o Duminecă sau ser- 
bătoare, în care tot satul ia parte la slujba dumneze- 
iască în biserică. Slujba se face cu răgaz și evlavie. 
Un cor venit anume înalță inimile cătră Cel atotpu- 
ternic şi o predică frumoasă dă întărire credinţii, nă- 
dejdii și iubirii creştinești. 

După prânz tot satul merge cu mic cu mare la 
şcoală, unde sa adunat multă lume, preoți, învățători 
și alți cărturari împreună cu nenumărați plugari din vr'o 
20 comune, mai deaproape și mai departe. 

O sală mare a şcoalei e gătită nu, se poate mai 
„frumos cu tot felul de ţesături și cusături de casă, este 
o expoziție de toată frumseța. 

Bărbaţi si, femei, juni și june, băieţi și fetiţe în 
portul nostru, frumos românesc formează împreună o 
altă expoziție vie a tipului de oameni și a portului din 
această comună. 

Unul dintre cărturarii veniți azi la această serbare 
adresează celor de fata cu pate calde de frăție și îm- 

bărbătare. El vorbește la priceperea tuturor de pre- 
țioasele bunuri ce răsar pe urma culturei. Spune că 
învățătura şi faptele bune înalță pe om. Invățătura de 
carte aduce bunăstare si fericire. 

Pe urmă vestește că a adus un număr mare de 
cărți, pe cari le lasă în grija preotului şi învățătorului, 
ca bibliotecă a poporului din comună. Toţi cei ce Ştiu 
ceti să împrumute cărţi din această bibliotecă, și să 
cetească și celor ce nu ştiu carte, ca astfel toţi să se 
lumineze, toți să se desăvârșască. 

Alt cărturar arată folosul legumilor în economia 
casei si dă ca răsplată câte 10 coroane la 2 țărance ale căror 
grădini au fost găsite mai bine cultivate, îndemnând prin 
aceasta la cultivarea în măsură tot mai mare a legu- 
milor. 

Urmează un al treilea ilie care în cuvinte 
alese descrie însemnătatea ¿industriei noastre de casă și 
frumseța portului românesc. Laudă hărnicia femeilor din 
comună și le îndeamnă să nu-și corcească cu nici un 
preț frumosul port. 

Câteva femei și fete cari stăruie mai cu Hărnicie 
și pricepere în industria de casă și cari au expus lu- 
cruri mai multe și mai frumoase sunt premiate cu 
câte o mică sumuliță de bani; iar lăudate sunt toate. 

Corul venit dela oraș cântă apoi trei cântări fru- 
moase. Un june din sat cântă singur o doină. O fată 
de asemenea cântă o altă doină frumoasă, aşă că toți 
rămân încântați. Urmează un fiueraș care farmecă pe 
cei de faţă cu două doine din fluer, nu se poate mai 
frumoase. 

Un vorbitor laudă farmecul cântării, al doinii și 
al fluerului. Cântăreț şi fluerașul sunt si ei premiaţi. 

Urmează jocul poporal. Doi ceterași trag cu ar- 
cușul și jocul se pornește. Joacă mai întâi feciorii jo- 
curi frumoase, că/ușerește. Apoi se începe jocul cu fete 
Și neveste, joc drăguţ si fermecător. In timpul jocului 
feciorii chiue, spunând vorbe de glume potrivite si de 
dragoste. 

Un vorbitor arată acum cât de frumos e jocul ro- 
mânesc, şi cât de bine le șede jucătorilor. Îndeamnă 

pe cei de față să rămână la jocul strămoșesc și cei 
mai de frunte jucători sunt premiaţi. 

lată cam cum ar trebui să se urmeze serbările 
noastre culturale, mai cu seamă serbările cari se tin 
cu prilejul adunărilor din despărțămintele < Asociaţiunii». 

Nu-i vorbă, programa Sar mai putea completă ȘI 
cu alte puncte; dar punctele pomenite ar trebui să fie 
puncte de căpetenie în cele vre-o 50 de adunări câte 
se tin peste an în despărțămintele «Asociaţiunii». 


COMUNA „VIITORUL. 


XIII. Școala de repetiție economică. 


Dela venirea noului preot și noului învățător în comună 
şi îndeosebi pe urma școalei pentru oamenii în vârstă, locui- 
torii acestei comune îndrăgesc tot mai mult școala și sunt buni- 
bucuroși să aducă jertie pentru înaintarea ei. 

Când au văzut că noul învăţător a făcut mai mult spor 
întrun an decât înaintașul său în zece; 

când au văzut că copiii nici legaţi nu puteau fi reținuți 
dela şcoală; 

dupăce au văzut cum învățătorul stărue pentru cultivarea 
grădinei de lângă școală cu pomi și legumi; 

dupăce au văzut că copiii si copilele de școală cum lucră 
de cu drag în grădina școalei și că arată dragoste și price- 
pere și pentru lucrări în grădina părintească; 

dupăce au- văzut cum trag la biserică și cum cântă de 
frumos acolo; cum cetesc de cu îndrăsneală apostolul și ru- 


găciunile; 
dupăce mai ales au văzut cum preotul și învățătorul aduc 
atâtea jertfe pentru binele și înaintarea lop — oamenii din 


această comună urmau aproape fără nici o împotrivire pove- 
tele binevoitoare ale acestor persoane vrednice. 

Şcoala a fgst renovată după trebuinţă. Sau făcut bănci 
bune şi alte mobile, sau cumpărat rechisitele (unelte) de în- 
vățământ neapărat trebuincioase si s'a îmbunătăţit salarul (plata) 
învățătorului. 

Pe urmă s'au făcut toate pregătirile pentruca si școala de 
repetiție (pe seama copiilor si copilelor în vârsta dela 12—15 

ani) să nu mai fie ca până acum, numai cu numele, ci să co- 
respundă întru toate. 

Spre acest sfârșit comitetul şcoalei aduce hotărîrea ca 
şcoala de repetiţie să se schimbe în școală economică. Hotă- 
rîrea se aduce la cunoștința deregătoriilor școlastice și învăţă- 
torul cere să fie primit la un curs de economie al sfatului, 
pentruca să-și lărgească cunoștințele economice şi să-şi câștige 
îndreptăţirea legală ce se cere pentru învățătorii acestor școale 
economice. 

Făcându-se toate în înţelesul legii, școala de repetiţie a 
fost recunoscută ca școală de repetiție economică, iar învă- 
țătorul a fost primit la curs, unde şi- a câștigat în timp de ò 
lună cunoștințele trebuincioase. 

Toamna viitoare se pornește învățământul în Școala eco- 
nomică, dupăce mai întâi s'a făcut și întărit planul pentru acest 
învățământ. 

Copiii si copilele din școala aceasta. nu erau bine pre- 
gătiți cum ar fi trebuit să fie. Ceice-și făcuseră învățătura sub 
bătrânul învăţător, acum trecut la penzie, aveau puţine cuno- 
stinte. Ei au trebuit deprinşi bine mai întâi în cetit, scris și 
calculat. In legătură cu aceste li s'a propus economia; nu atât 
din carte cât mai ales în grădina de pomi și de legumi, în școala 
de viță de vie, în școala de frăgari și stupărie. 

In chipul acesta, arătând, nu numai spunând școlarilor, 
tot ce se poate arătă, si punându-i și pe ei cu orice prilej să 
deprindă lucrări economice în grădină, — tineretul din zi în 
zi prinde îndemânare și voe pentru astfel de lucrări. 

Școlarii și școlărițele se deprind la gunoitul, săpatul și 
împărţitul grădinei. Ei fac straturi şi samănă, fetiţele mai ales 
semințe de legumi, iar băeţii sâmburi de poame. Dupăce le- 
gumele și pomii au răsărit îngrijesc de plivitul, udatul, săpatul 
și răsăditul lor. Pe timpul altoitului băeţii deprind toate felu- 
rile de altoire, deprind facerea gropilor şi strămutarea po- 
milor, învaţă cum trebuie să li-se deie pomilor o coroană fru- 
moasă, cum să-i .scutească de insectele, viermii şi peste tot de 
animalele stricăcioase. 

Inspre toamnă se deprind cu adunarea semințelor de le- 
gumi pentruca să aibă de sămânat la primăvară, cu adunarea 
şi punerea la iernat a legumelor și poamelor. 

Asa se urmează si stăruie mereu în grădina de pomi si 
legumi. 

Copiilor li-se dă primăvară de primăvară seminţe alese 
de legumi, altoi și frăgari ca un fel de răsplată pentru silința 
și îndemânarea lor la lucru și ca să aibă prilej de a se obicinui 
şi la ei acasă cu cultivarea pomilor și legumilor. 

In o parte a grădinii şcolare s'a început și cu cultivarea 
viței de vie. i 

Dintr'o grădină a statului sa adus vr'o 2000 loze vife ame- 
ricane, fără rădăcină, ca fiind mai ieftine și totuș destul de bune. 

Aceste vițe sau altoit cu soiuri alese de viță din ţara 
noastră, apoi s'au plantat în locul bine pregătit spre acest sfârșit. 

Prin acest mic început sa pus temelie înnoirii viilor, pu- 
stiite de filoxeră și peronosporă. Copiii de şcoală și oameni 
mari au avut prilej să vadă şi deprindă înșiși, aevea, lucrările 
trebuincioase la cultura viței americane, care singură are viitor,. 
dupăce soiurile din ţara noastră nu mai pot fi întrebuințate 
decât pentru altoit în trunchiul viței americane. 

In grădina școalei sa pus temelie și unei sfupării cu doi 
stupi, cari, bine și cu pricepere îngrijiţi, an de an sau sporit. 
Din doi încă în vara întâi s'au făcut patru, din patru în vara 
a doua opt, din opt în vara a treia șasesprezece și asa mai 
departe, încât în al cincilea an erau la 70 de stupi, toți în 
coșnițe de scândură. l 

Nu e mirare că stupii sau sporit asa de repede. [n coş- 
nițele de scândură se poate ajută foarte mult sporirea și bunul 
lor mers. 

Dacă un stup e mai slab si unul mai bun, se pot luă 
albine, faguri cu pui si miere din cel-ce are prisos să se deie 
celui nevoiaş, ca să se facă și acesta bun. 

Dacă piere matca, stupului i-se poate da prilej să-și crească 
altă matcă tinără. 

In aceste coșnițe se pot face roi măiestriţi, stupii se pot 
opri cu înlesnire dela roit, se pot bine îngriji peste iarnă, se 
pot scuti contra șoarecilor și altor dușmani. Matcele se pot 
premeni la timp si mierea de prisos se poate scoate fără a 
omori albinele. 

Școlarii» și chiar oamenii mari au avut acum prilej să de- 
prindă si stupăritul, si l-au deprins. Dupăce stupii sau înmulțit 
la şcoală, a început să se vândă roi cu prețuri mici, și »e calea 
aceasta mulți locuitori din comună au prăsit stupi. Astfel s'a 
pus temelie statornică stupăritului în comuna «Viitorul», 

Dupăce numărul frăgarilor Sa înmulţit, având fiecare lo- 
cuitor câţiva în curtea sa și. dinaintea casei, în stradă, s'a făcut 
începutul și cu creșterea vermilor de mătasă. 

Peste iarnă învăţământul din economie se făceă în şcoală ; 
primăvara, vara si toamna se deprindeau cele învăţate în gră- 
dina şcoalei și în stupărie. 

Toate învăţăturile și deprinderile economice de cari se 
împărtășiau şcolarii si şcolărițele, se predau de obiceiu si celor 
din şcoala oamenilor în vârstă. 

Astfel nestiinta și relele deprinderi, aduse în strâmtoare 
de toate părțile, întocmai ca şi o cetate încunjurată de luptă- 
tori viteji si stăruirori, a trebuit să fie biruite şi să facă loc 
altor deprinderi bune şi folositoare. 


URMĂRILE BEȚIEI. 


— Prelegere poporală, cu ajutorul schiopticonuluii — 
Intocmită de Dr. I. Radu. 


In satul Văleni tinărul cel mai vrednic eră Macavei Petrean* 
Nime nu-l văzuse vre-odată la cârciumă, şi o vorbă rea nai fi 
auzit de el. De aceea, când peti pe fata unui fruntaș din sat, 
părinţii ei îl primiră cu braţele deschise. 

Trecură doi ani dela cununie si el cu nevasta trăiau ca 
doi porumbei. 

Ceva mai trebuiă ca fericirea lor să fie deplină: un copil, 
care să lege şi mai tare dragostea lor. 

Dumnezeu le împlini dorinţa * şi în căsuţa lor drăgălaşă seara 
la întoarcere din lucru râsete şi voie bună arată, că aici e lăcaş fericit. 

Tocmai în vremea aceea fù primit în lucru la o fabrică, 
cu plată foarte bună. Cunoscuţii lui se grăbiră care de care să-l 
fericească la această bucurie îndoită.* Macavei, care până aci nu 
întrase in cârciumă, acum nu aşteptă să-l tragă mult de mânecă. 
Beuturile curgeau vale, iar omul nostru, ca fermecat, leagă prietinie 
până la moarte cu soţii săi. Din clipa aceea a legat contract 
parcă cu diavolul, însoţitorul tuturor oamenilor beutori. 

La fabrică eră muncitorul cel mai bun, — de aceea în scurtă 
vreme fù pus îngrijitor peste ceialalţi lucrători cu plată şi mai 
bună. Soții lui se îndesau să-i arete bucurie. Ca mulțămită el 
ciocneste cu fiecare câte un păhărel la cârciumă, dar cinstea cea 
mare o lăsă pe Sâmbăta seara, după plată.* In seara aceea Macavei 
întâia dată nu merge acasă la vremea cinei, unde nevasta îl 
aşteptă îngrijată. 

Incet cu încetul asemenea prilegiuri se fac tot mai dese 
şi Macavei se ia tot mai mult după soţii săi nemernici. Intră cu 





3 Steluţa înseamnă schimbarea diapozitivei. 

ei dimineaţa în cârciumă să bee un păhărel pentru întărire, apoi 
la prânz bea alt păhărel pentru pofta de mâncare şi mai apoi 
altul să-i iee greata. La inceput se îndestuleşte el cu câte unul, 
dar câteodată mâncarea nu-i prea cade bine şi atunci indoieşte 
porţia. Uneori trebuie să mai facă cinste cu un cunoscut, ori să 
primească cinstea altuia. Câte odată se simte slăbit şi ca să mai 
prindă putere întră în cârciumă și în vremea lucrului. 

Şi asa pe când muierea* lucră și oboseşte cu treburile 
casei, Macavei șede şi închină la cârciuma jupânului. Intro seară 
un prietin îl aduce acasă mort de beat. A doua zi cu capul cât 
un ciubăr, buimăcit, perit la faţă, bolnav de nu poate sta în sus. 
Nu-și aduce aminte, cum a venit acasă. Nici vorbă să se ducă 
la lucru. Ii pare rău din adâncul inimii, şi făgăduieşte că nu va 
mai bea. 

Câteva zile se ţină, dar după aceea începu a beă şi mai 
gros. Nevastă-sa, văzându-l, că din zi în zi începe a se simțitot 
mai rău şi eă pe picioare i-se făcuseră nişte bube, ce nu se 
puteau vindecă, stete mult de el să ceară sfatul unui doctor.* 
Doctorul, cum îl văzu îi spuse limpede, că a lunecat spre perire 
şi beutura a început a-i roade rădăcina vieţii. Macavei înspăi- 
mântat tăgăduieşte și arată că a inceput să se îngraşe. Doctorul 
îi răspunde: „Tocmai grăsimea nesănătoasă te dovedeşte. Acesta 
e semn de inveninare cu spirt. Nu numai acela, care se îmbată 
des şi cade în drum, e bolnav de boala beţiei (alcoolism). Band 
cineva zilnice vinars chiar şi numai câte un păhărel, mai ales pe 
nemâncate, spirtul străbate cu mare iuţală tot trupul şi face în 
el pe nesimţite nişte stricăciuni înfiorătoare, care de celea mai 
multeori nu se pot vindecă. Aga rânza (stomacul) își perde forma 
şi capătă nişte bube, cari împedecă râşnirea (mistuirea) şi de 
aceea beutorul n'are voie de mâncare, simte tăieturi, dureri în 
foale şi are miros greu. Ca să mai uite aleargă la cârciumă. Maţele 
beutorului se umple de niște bubuţe şi sunt ca ferte. Maiul i-se 
„miceşte, de unde îi vine îngălbenirea şi gâmfarea feţii. Sângele 
pe încetul se înveninează, inima se îngraşe şi numai poate mâna 
sângele regulat, de aci urmeuză răsuflarea grea şi ostenirea repede 
a omului beutor. Cu sângele spirtul ajunge în creeri şi tulbură 
mintea și toate simţirile. A treia parte dintre beţivi înebunesc. 
Toate boalele grele se lipesc de ei mai repede. 

Dar deşi Macavei vedeă bine urmările întricoșate ale betiei, 
nu mai avù tăria să se împotrivească patimei si ispitelor.* Sâmbăta, 
dupăce căpătă plata, venià foarte târziu acasă, unde aducea numai 
o parte din plată, căci cealaltă o lăsase la crâşmă. Nu trecu mult 
şi iucepu să vie acasă numai dimineata şi cu buzunarele goale. 
Faţa lui aprinsă se buimăceşte, începe a-şi uită, că are casă și 
masă, muiere și copii. 

Merge din ce in ce mai rar la lucru si nu peste mult nu 
mai poate lucră, Directorul fabricei, cu părere de rău, se vede 
silit a-i da drumul. Fără nici un isvor de venit încurând se duce 
în vânt tot ce avusese şi lipsa şi sărăcia incep a-i bate la uge, 


, 

Bietului Macavei i-se strâmbă fata intro parte.* Păreă că-i 
un moşneag bătrân, deşi după ani eră în floarea vietii. Faţa lui 
cea rumenă şi frumoasă, acum e sbârcită şi urită. Vederea i-a 
slăbit, ochii ii sunt împăiengeniţi, holbaţi. Nasul roşu plin de 
bubute. Gâtul cam umflat și graiul slăbit. Are arderi la rânză, 
ferbinteli, tuşeşte des, scuipă mereu și-l omoară junghiurile. Când 
se desmeteceşte e vecinic fără voie, mănios si nu-l prinde starea. 

Otrava blăstămată i-a stricat mintea. Într'o seară strică şi 
sparge tot de prin casă.* Apoi sare la nevastă şi o bate cumplit, 
că nu vreă să-i deie o haină, pe care voiă s'o deie pentru beutură. 
Pe uu copil, care alergase plângând la ei, îl loveşte de moarte. 

Cu haina muierii aleargă la jupânul si i-o dă pe 3 deci de 
vinars,* Oamenii ceialalți râd şi-și bat joc de el, văzându-l atâta 
de prăpădit. Uneori, ametit de beutură, cade în mijlocul drumului, 
în tină şi acolo rămânea până se desmeteceşte. Tot din otrăvirea cu 
spirt la. ajuns și boala cumplită: ameţala (epilepsia), care îl ia tot 
des şi aruncându-l la pământ, îl sgârcește şi-l chintie îngrozitor. 

Zi de zi in beţie isi bate nenorocita soţie, care ajunse acum 
în cea mai mare sărăcie” și şi blastămă soartea între păreţii goi 
a unei colibe. Din muncitorul cel harnic şi omul cel vrednic, 
Macavei se făcu omul cel mai prăpădit. Copiii lui sunt peritori 
de foame si trebuie să meargă a cerși şi cu vremea să ajungă 
şi ei nişte oameni stricati. 

Lui Macavei, în tulburarea minei sale, i-se năzuriă un gând, 
de care nu putea scăpă. Anume: ziceă, că toată vina prăpădirei 
lui e un vecin al său, că numai acesta l'ar fi pârit la directorul 
fabricei, de Pa dat afară din lucru. Într'o zi dă cu ochii de vecin 
la cârciumă,“ se aruncă asupra lui şi cu o lovitură de cuţit îl 
omori. Ceialalti săteni săriră şi-i luară cuțitul din mână, căci eră 
să dee şi în alţii. 

După fapta aceasta fu luat de jandarmi, şi ferecat în lanţ 
de mână si picior, fu dus in Gherla, unde după un an isi perdu 
minţile de tot: nebuni. 

„Nebunia lui? Id inceput fù mai domoală şi credeau, că i-se 

va face mai bine, — dar in scurtă vreme erupse cu toată furia, 
asa că trebui să-l închidă numai singur intr'o casă. 
Starea lui acum e dintre cele mai îngrozitoare. Are vedenii 
înfiorătoare*: vede duhuri necurate, cari umblă să pună şerpi 
şi alte dihănii pe trupul lui. Aleargă mereu după dușmani 
inchipuiţi. I-se pare că mânâncă cele mai mari urâciuni; tremură 
în tot trupul şi-l chinuie gândurile cele mai negre. Dacă nu lar 
țineă închis într'o casă cu păreţii căptuşiţi cu paie şi-ar sfărmă 
capul de ziduri. In sfârşit moare în chinuri grozave, sguduit de 
tremurare în tot trupul (delirium tremens:.* 

Dar nu numai bărbatul, care se dă beţiei, pafeste ca Ma- 
cavei al nostru, ci si muierea. — Ori cât de sănă'oasă*, de fru- 
moasă şi de omenie să fi? muierea, ducă se face beutoare, ìn- 
gălbineşte, se <barceste şi se urâţeşte.* Nimic nu e mai urâcios 
și mai scârbos lucru, decât muereu beată. Ea, lăsată de Dzeu 

să fie îngerul de pază al bărbatului, — dacă se dă beuturii, e 
diavolul ispititor la toate păcatele. Ea, care e ursită de a spori 
şi a crește neamul omenesc, dacă e beutoare, îi seacă izvorul 
laptelui, copiii ei nu vor trăi, ori vor fi slabi şi netrebnici. 

Nespus de triste sunt urmele, ce lasă beţia în familia, in 
urmaşii beutorului. Copiii acestuia mor foarte repede, (uneori câte 
95 din 100). Cei rămași nu sunt oameni întregi nici la trup, nici 
la minte. Unii copii de beţivi sunt cu picioarele”, ori cu mânile 
stricate, ciungi, asa că abiă se pot târăi. Și o vieață întreagă 
trebue să chinue, blăstămându-şi părinţii nemernici. 

Alţii se nase cu gura stricată, știrbă, (gură de iepure). D-zeu 
pune par'că anume în locul ce-l mai văzut pecetea păcatului pă- 
rinţilor, ca să fie de pildă si pentru alţii si să se ferească. 

Sunt apoi copii, cari se nase cu picioarele ori cu mânile 
uscate, slăbite şi nu pot umblă în picioare, — alţii au ameţeală 
din naştere* şi numai moartea-i ma: poate mântui. Toate ace- 
stea nenorociri le-au venit de acolo, că cineva din părinţii, ori 
moşii lor au fost oameni beutori. 

Mai ales capul* copiilor de oameni heutori se strică. Unii 
au apă în cap si-s cu capul mare umflat, altora nu li-se desvoaltă 
capul şi sunt nătărăi, muţi si surzi toată vieaţa lor. Urmașii oa- 
menilor beutori sunt peste tot oameni cu mintea slabă și aplecuţi 
la faptele cele mai rele. Pe trupul lor se fac serofule, — bube, 
ce nu se vindecă. Oasele lor sunt moi și fără putere. Oftica se 
încuibă în ei cu iuţeala fulgerului. ` 

Bine a zis cineva, că vinarsul e aflat de diavolul, care cer- 
case tot chipul. să pună mâna pe sufletul unui Român vrednic 
şi nu putea. Isi trimisese mamonul unul după altul pe dracii săi 
asupra Românului şi-i făceau fel de fel de rele, dar el la toate 
îşi făceă cruce, se rugă lui Dzeu și din toate ieşeă cu faţa cu- 
rată și în vieaţa lui n'ar fi pomenit de diavolui. Şi-i mergeă bine 
si se imbogăţiă, văzând cu ochii. Atunci se înfuriă mamonul cum- 
plit, de sta să crepe de ciudă, şi începu să bată amarnic pe toţi 
dracii săi. In urmă ieşi unul dintre ei şi tremurând se rugă să-l 
lase să-şi incerce si el norocul. Si veni împelitatul şi se băgă 
slugă la Român. Şii plăcea omului de el, că eră iute şi-i făceă 
toate pe voie. Când fù toamna, sluga. adună toate prunele stâ- 
pânului în căzi (buti) şi după-ce au tert făcu vinars din ele. Mult 
se minună Românul de meșteșugul slugii sale, că până atunci 
nime nu făceă din prune, decât poame uscate. Dar și mai mult 
se nira, după-ce gustă din vinars si văzu ce beutură e. La in- 
demnul slugii gustă-gustă, până-ce se imbătă, cum se cade. lar 
dacă se îmbătă, nu mai avu Satana nici o osteneală, să-l iee în 
împărăţia sa, căci omul începu a înjură şi a-şi îngreună sufletul 
cu păcate, peste păcate. Si sărăci şi se făcu cel mai prăpădit om. 

Să punem deci gând tare la D-zeu, că ne vom feri de be- 
utură, care duce la atâtea rele si păcate si D-zeu ne va primi 
sub ocrotirea sa, bucurându-se, cum s'a bucurat tatăl de fiul 
cel rătăcit. Dr. I. Radu, 

CEVA DESPRE MESERIAȘI. 
I. 


„Tara noastră“ find o foaie care şi-a pus ca tintă lauda- 

bila îndatorire de a îmbrăţișă toate lipsurile si năcazurile nea- 
mului românesc, şi mai cu seamă a munci pentru luminarea și 
bunăstarea păturei de jos, — mi-se va îngădui si mie, care fac ' 
parte din clasa de mijloc, să 'aştern în coloanele acestei foi câteva 
rânduri despre năcazurile noastre, ca astfel, toţi cei eari ne 
vreau binele, să ne cunoască și păsurile. 
S'a pus şi:se pune multă trudă pentru întemeierea unei 
clase de mijloc în sinul poporului nostru. Oameni cu durere 
pentru soartea noastră au lăsat fonduri din cari să ni-se deà 
ajutoare ca să putem invăţă meserii și să ne facem măeșştri! 

Cumcă această silinţă este una din cele mai Jăudabile, nu 
cred să fie Român care să o. tăgăduiască. 

Şi. roadele acestei silinţi încep cu de:abinele a se cunoaşte, ' 
căci zi cu zi, an cu an, răsar pe stradele oraşelor firme româ- 
neşti, şi din ce în ce auzim tot mai, des nevinovatele si vese- 
lile fluierături româneşti ieşite din gura învăţăceilor, cari aleargă 
veseli si grăbiţi în toate părţile, pe unde-i trimite maiestrii lor. 
| Incepe să-și desfacă săteanul capul, că tot mai bine-i să-și 
facă copilul domn, decât să-l bage slugă pa zece. zloți pe an si. 
o găreche de opinci. l 

Numai ceva nu vor fi ştiind sătenii noștri, şi anume: că 
mai bine-i să fi porcar la sat decât domn sărac la 6raş. 

Şi, mă rog de iertare, n'aş dori să supăr pe nimenea, că 
până ne putem înțelege cu frumosul, nu-i tocmai lipsă de su- 
parare: i 

` Aş dori să zic, adecă, că dacă-i bine să avem o clasă de 
mijloc puternică şi bogată, care la vremea ei să ştie și să poată 
“jertfi pe altarul neamului dania eu care tot Românul e dator, 
apoi să nu se uite faptul, că această clasă trebue sprijinită din 
toate puterile si în toate chipurile. 

Dar durere, lucrul acesta nu se prea face, şi, dacă se și 
face, apoi el e făcut mai mult întâmplător decât din calcul, 

- Mii şi milioane de coroane cheltuieşte poporul românesc! 
pe an pentru trebuințele sale, dar din aceste mii şi milioane 
foarte puţin întră in punga meseriașilor noştri, căci ţăranii îi 
ocolesc din neștiinţă, iar domnii îi ocolese pentrucă nau 
încredere in iscusinţa lor, asa că bietul meseriaş român rămâne 

uneori aproape flămând între două pâni, ca puiul golaș pe 
care l-a părăsit cloca. 

Şi. vedeţi. DVoastră, stimaţi domni şi ţărani, lucrul acesta 
este unul din cele mai mari păcate, cari se răsbună tot asupra 
neamului nostru. 

Pentrucă dacă până acuma ne-am dus cu banul nostru la 
` meseriaşii altor popoare conlocuitoare, am făcut-o căci nu aveam 
meşteşugari de-ai :noştri, — dar acum, când avem aproape din 
toate meseriile un număr frumos de meșteșugari, si când în- - 
demnăm mereu ca, meseriile să se imbrâţişeze şi mai mult, 
apoi păcat este să ocolim cu banul nostru pe acești oameni, 
cari au tot dreptul la deplinul sprijin al tuturor Românilor. 

Dar s'a pus de multeori ca pricină faptul, că meseriașii 
români nu sunt in stare să deă pept cu meseriaşi altor po-- 
'poare conlocuitoare în privinţa ieftinatafii, că şetrele lor sunt 
sărăcăcioase incât la câte un biet de meşter sfrijit nai nici din 
ce-ţi alege marfa dorită şi că unii nici nu pot căută târgurile,. 
- pentru binecuvântata pricină că n'au ce duce la târg. 

S'a. mai pus ca pricină faptul, că pe când celalalt meseriaş 
te chiamă în şatră vesel şi te îmbie cu de toate, după gustul 
inimii, bietul meseriaş român stă trist şi gânditor încât par'că 
j-e frică să te poftească să-i vezi maa dacă eumva ai ieşit 
din şatra bogată a vecinului. - 

— Or fi foarte intemeiate aceste două idoi dar cu atât mai 
vinovaţi trebuie să ne socòtim. 

Si iată pentruce: 

1. Dacă meseriaşii români nu pot da piept cu tovarășii lor 
de altă limbă în privința ieftinătăţii, cauza e că sunt săraci si 
lucră în mic şi din această cauză iese la iveală o altă cauză, 
adecă: că din pricina sărăciei neputând Jua materia brută în 
cantități mari şi neputând lucră în mare, el plăteşte această ma- 
terie cu mult mai scump, pe când și facerea lucrului îl vine 
mai scump. ` Dar apoi dacă mai pui că pentru a puteă trăi și, 
a-şi plăti năcazurile, de multeori înainte de- a-și vinde marfa e 
silit s'o pună la muntele de pietate (casa de zăloage), să plă- 
tească camătă, apoi de sigur că el nu o poate da ca cel care 
lucră din banj gata, si dacă o si dă, câştigul ce-i rămâne e cu 
mult mai mic. 

Cine nu crede că s'ar puteă întâmplă asa ceva cerceteze 
numai lucrul mai de-aproape si va vedeă Su acest neajuns. se 
repetează foarte des. 


Li 


r 

Vine târgul. Bietul om e silit să alerge unde-l taie capul 
să împrumute bani ca să-și scoată marfa și apoi dacă n'are 
noroc să o vândă la târg e silit să o pună iarăș acolo ca să 
dea banii înapoi celui care l-a împrumutat, pe când meseriașii 
altor neamuri o pun în pod şi aşteaptă alt târg. 

2. Inchipuiţi-vă acum pe bietul meşter în gatra lui sără- 
căcioasă din târg, ofilit şi plin de griji: cărăușul costă atât, lui 
` cumătru, care m'a împrumutat, să-i dau atât, camătă am dat 
atât, la calfe să le dau atât, și... cumpărătorii fug de mine ca 
de ciumă; închipuiţi-vă, zic, inima acestui om, cu atâtea nă- 
cazuri, stând faţă în fată cu meseriașul de alt neam eare-l cin- 
steşte din când în când cu câte un zimbet răutăcios şi— va trebui 
să vă prindă mila de el. 

Toate acestea sunt lucruri adevărate și ştiute de toată ` 
lumea, numai că nu-și bate nimenea capul cu ele, căci în loc 
să vedem tot mai des îndemnuri de-a: sprijini producţiunea. ro- 
"mână, vedem mai multe îndemnuri de-a se îmbrăţișă meseriile. 


* 


Ei bine, pentru acest. rău trebue căutat leacul. 

Trebuie să nu mai dăm nici un ban altora cara vreme îl 
putem da fratelui nostru. . 

Cărturarii dela oraşe si mai cu seamă. cei dela sate trebue ` 
să îndemne pe sătenii noștri de-a căută să-şi indeplinească tre- 
buinţele de felul acesta, pe cât e cu putinţă, numai dela me- 
seriaşii şi negustorii români. , | 

Trebuie căutat în tot chipul, ca milioanele de coroane cari 
le dăm an cu an pentru cumpărarea celor de lipsă, să între tot 
în punga Românului. K 

Trebue luminată mintea săteanului, arătândui-se că păcă- 
tuiește contra meseriaşilor români, contra propriilor săi fii, când 
îşi risipe banul din pungă între cei cari n'au parere niei milă 
de lipsurile şi de suferințele lui. 


Și, făcându-se astfel, nu peste mult timp am puteă vedeà 
fața meseriașilor români îmbujorându-se iar milioanele de co- 
roane şi-ar da roadele, căci am vedea și pe meseriașul român 
jertfind tot mai mult pentru scopuri româneşti, l-am vedea 
şi pe el printre membri asociaţiunilor cu scopuri bune şi 
frumoase pentru neamul nostru; cu un cuvânt acești bani in- 
torcându-se intre noi, de ei sar folosi toţi: meseriașul, ţăranul, 
domnul, biserica și școala, şi asta ar fi spre binele, spre folosul, 

spre fericirea, spre trăinicia şi spre vaza poporului nostru mult 


încercat. 


Mai sunt încă multe de zis in privinţa aceasta, mai sunt 
încă multe leacuri de recomandat pentru lecuirea acestui rău, 
pe cari, ducă onorata redacţiune îmi va ingădui, le voiu spune 


în numerile viitoare. 


Până atunci: Române, ajută-te tu singur că şi D-zeu te 


va ajută! 


Delasântioana. 


DIN POPOR. 


“Nici o/ boală nu-i mai rea ` 
Ca căţaua dragostea, 

De lingoare păru-ţi pică 

La inimă nu te strică, 

De dragoste păru-ţi creşte, : 
La inimă te topeşte. 


Pe mine ce wa mâncat? 
Şeapte fete din un sat 
Și-o “nevastă cu bărbat. 
lar nevasta dracului, 

Mă spuse bărbatului, 

Mă făcu râs satului, 

Si fetele m'au lăsat 

Că toate s'au măritat, 

La inimă m'au săcat. 
Ce-a fost verde s'a uscat, 
Ce-a "'nflorit s'a scuturat, 
(Dar) Ce-am iubit, eu n'am uitat. 


Frunză verde de pe rât, 
Cine dracu-a mai văzut: 
Iarbă creaţă 
Prin fânaţă, 
“Fată hada şi măreaţă? 
L 


Of, urât, urât, urât, 
„Boală fără crezământ! 


De te-ai duce 'n codrii, duce, 
Ursu ?n labe să te-apuce! 
Urâtul din ce se face? 

Din omul, care nu-ţi place! 
Urâtul din ce-i făcut? 

Din omul, care-i tăcut. 
Cine-a .scornit urâțul, 

Nu-l înghiţă pământul, 

Că mie de mult urât 
Sufletu-mi 's'a amărât. 


Badea meu s'o lăudat 
C'asară l-am sărutat 

Da de unde să-l sărut 

Nici în ochi nu l-am văzut. 


De urât maş duce *n lume, 
Dragostea capu mi-l pune, 
De urât m'aş duce 'n ţară 
Dragostea mă 'ntoarce iară, 
De urât m'aş duce, duce 
Dorul după mine fuge. 

Ce mi drag mamă şi mie? 
Bădiţă, care şti serie, 
Măru roşu, jumătate, 
Bădiţă, care ști carte. 

ȘTIRI. go 


Despărţământul „Cluj“ şi-a tinut adunarea ireti în Dezmir 
la 18 August a. c. In. darea de seamă dir. despărțământului, - dl 
Dr. Amos Frâncu, arată ce s'a făcut în 2'/, ani pentru înaintarea - 
poporului din desp. „Cluj“. Pomenim dintre aceste: 1. Lucrarea 
culturală a tinerimii dela școalele inalte din Cluj; 2. Biblioteca 
despărțământului, care constă acum din 14 numeri; 3. Constituirea 
agenturilor în legătură cu bibliotecile poporale in 25 comune ; 
4. Tablouri antialcoolice a afişat în 6 comune; 5. Farmacii por- 
tative a împărțit în 7 comune; 6. S'au aranjat trei expoziţii de 
lucruri de mână femeeşti şi s'au împărțit premii femeilor; 7. S'au 
înființat 3 reuniuni de credit şi una economică; 8. A făcut o colecție 
de unelte agricole şi a așezat-o în Feleac; 9. Sau pus o tablă 
comemorativă la casa fer. I. Petran şi s'au comandat astfel de ` 
table şi pentru alţi luminători ai poporului din acele părţi; iar 
pentru școlarii harnici si pentru exponzanţi s'au împărţit cunos-. - 
„cutele medalii dela Cluj; 10. S'au distribuit cărţi de şcoală în 
număr mai mare; 11. Sau ţinut mai multe prelegeri „oară 
12, S'au abonat gazete pentru popor. 


. Q i 


. Despărțământul „Sătmar“ şi-a tinut adunarea cercuală în | 
comuna Mocira la 11 "August a. d. Această adunare, prezidată 
de dir. Georgiu Șuta. a intrecut pe toate celelalte adunări ale 
acestui despărțământ. S'a ţinut sf. liturgie slujind 5 preoţi. S'a 
ținut predică frumoasă despre luminarea poporului. La liturgie a 
cântat corul teologilor din Gherla. La sfârşit s'a dat paus pentru 
membrii răposaţi ai despărțământului. Adunarea, foarte bine 
cercetată, s'a ţinut îndată după liturgie în cimiterul bisericii. S'au 
împărţit cărți poporului. Di. I. Pop, protopop 'în Turt, a dăruit 
'100 coroane pentru bibliotecele poporale, iar banca „Sătmăreana“ 
an de an face daruri în acest scop. Preoţimea se însufletește 
tot mai mult pentru „Asociaţiune“ si o vieaţă românească se 
încheagă în aceste părţi. E nădejde să se înfiinţeze un nou desp. 
în Maramurăş si altul cu centrul in Sătmar. Comitetul desp. ă 
fost reales. 


Despărţământul „Hida- Huedin“ şi-a ţinut adunarea cercuală 
în 28 Iulie n. în comuna Tamasia. DI Dr. Sim. „Tămaş, dir. desp., 
a ţinut o disertaţie „Despre ndcazurile noastre“ şi modul delă- 
turării lor. S'au îndeplinit lucrările impuse prin statute, s'a recon- 
stituit comitetul cercual: fiind reales director dl Dr. S. Tămaş şi, 
s'au încussat taxele dela membrii. Despărţământul are o bibliotecă 
poporală în B. Huedin. 








Editor: Dei sian Goga. Tiparul tipografiei arhidiecezane. Sibiiu. 

